Helt siden 1978 hadde gruppa snakket om å lage en film om Olav den hellige. Filmen ble lansert i september 1983, men ble fullstendig slaktet av kritikerne. Filmen hadde altfor stor likhet med Monty Pythons film , uten å være tilsvarende genial. Etter nedturen med filmen valgte gruppa å ta en pause. Ved en tilfeldighet dukket det opp en mulighet til å opptre en uke på Cabaret Restaurant i Stockholm høsten 1984. Denne opptredenen endte i katastrofe. Etter at publikum sviktet stilte Teigen med Anita Skorgan på scenen, og Prima Vera skilte lag. Teigen ble soloartist mens Tom Mathisen og Herodes Falsk fortsatte som duo. Duoen hadde en viss suksess med nye parodier og stadig mer støyende humor under navn som Viggo & Reidar og Tom Mathisen & Herodes Falsk.